မင်းနား တစ်ထောင်

မင်းနား တစ်ထောင် သည် မြန်မာဆိုရိုးစကား ဖြစ်သည်။ အဓိပ္ပာယ် “မင်းနား တစ်ထောင်” ဆိုသည်မှာ မင်း သို့မဟုတ် အာဏာရှိသူတို့တွင် သတင်းအချက်အလက် စုံစမ်းရန်နှင့် ထောက်လှမ်းရန်အတွက် အရပ်ရပ်သို့ စေလွှတ်ထားသော သူလျှိုများစွာ ရှိသည်ဟု ဆိုလိုသည်။ မင်းသည် မိမိ၏ အုပ်ချုပ်မှုနယ်မြေအတွင်း ဖြစ်ပျက်နေသော အကြောင်းအရာများကို အချိန်နှင့်တပြေးညီ သိရှိနိုင်ရန် သူလျှိုများကို အသုံးပြုသည်။ ဤဆိုရိုးစကားသည် မင်း၏ အာဏာနှင့် သတင်းအချက်အလက်ရယူနိုင်စွမ်းကို ဖော်ပြသည်။ မင်းသည် သူလျှိုများမှတစ်ဆင့် မည်သူမည်ဝါက မည်သို့ပြောဆိုပြုမူသည်ကို သိရှိနိုင်သောကြောင့် မင်းကို သစ္စာရှိရန်နှင့် မင်းအပေါ် မကောင်းကြံစည်မှုများကို ရှောင်ရှားရန် အရေးကြီးကြောင်းကို သွယ်ဝိုက်၍ ဆိုလိုသည်။ ကိုးကားချက်များ "မမှန်စကား၊ လျှပ်စာစားဟု၊ မင်းနားတစ်ထောင်၊ ကြားနှံ့ဆောင်သော်၊" [၈၉၁] သံ ၁၅၉။ "သူလျှိုယောက်ျား၊ ကိုယ်စောင့်ထား၍၊ မင်းနားတစ်ထောင်၊ ကုန်အောင်မကြွင်း၊ ပြည့်သတင်းကို၊ သားမင်းလိမ္မာ၊ မပြတ်နာရှင့်။" [၁၂၆၆] မဃ ၂၀၂။ "မင်းတရားကြီးမှာ မင်းနားတစ်ထောင်ရှိသည်ဆိုသည်ကို သူတို့သိကြသည်။" [၁၃၃၄] သီမဟေ။ ၉၆။ ကိုးကား Category:မြန်မာဆိုရိုးစကားများ